שיחה:רבי פרידא

message: לעולם ישנה אדם בדרך קצרה ואכן יש לבחור לפיסקא גירסא קצרה אם אפשר. ראה המרדכי כאן (במגלה דף כח) והבגדי ישע (על אותו מרדכי, לענין גדר תלמידו של חכם).  לדעת התוספות היה רבי פרידא מכבד תלמידיו הכהנים אף בימי ב' וה' -היינו בכל אופן היה מקדימם והנה הרבותא..ויש עוד לפלפל כאן--פרץ הכהן • שיחה •הנך מענג שבת בבשר בקר? וודא שהוא גלאטט מחשש גזל• כ"ח בתשרי ה'תשע"ב • 00:58, 26 באוקטובר 2011 (IST)
replies: text: התוספות מקשה, כיצד יכול היה להקדים את עצמו לפני הכהן - שעל זה הרבותא שלא עשה כן, הרי מפני דרכי שלום תיקנו שתמיד הכהן יהיה קודם? ועל זה תירץ שני תירוצים: 1. שכולם היו כפופים לו, ובכהאי גוונא שכל הכהנים היו כפופים לו איתא בגיטין שם דליתא מפני דרכי שלום. 2. שכלל זה שדווקא אם כולי כהני כפופים לו הוא דווקא כשיש כנופיא, אבל בשני וחמישי ובכל מקום שאין כנופיא, ניתן להקדים את הגדול לפני הכהן.  טישיו - שיחה 01:06, 26 באוקטובר 2011 (IST)
ועכשיו ראיתי דברי המרדכי שכתב לחלק בין קריאת התורה לברכת המזון שבה אין כלל כללי מפני דרכי שלום וממילא יכול להקדים התלמיד חכם לפניו, אלא שיכול לכבד את הכהן אם אינו עם הארץ.  טישיו - שיחה 01:26, 26 באוקטובר 2011 (IST)

message: מעשה דציפורני רבי פרידא, מעשה דסבא של רבי פרידא ("זאת ועוד אחרת"), מעשה דשדה של רבי פרידא ורבי יהודה הנשיא--פרץ הכהן • שיחה •הנך מענג שבת בבשר בקר? וודא שהוא גלאטט מחשש גזל• כ"ח בתשרי ה'תשע"ב • 01:01, 26 באוקטובר 2011 (IST)
replies: text: כבודו מכובד.  טישיו - שיחה 01:03, 26 באוקטובר 2011 (IST)
thread_title: להוסיף

message: שחזר עריכה של אנונימי שטען שרבי פרידא הוא תנא שהאריך ימים עד ימי האמוראים, ולא אמורא, על סמך "מבוא לתלמוד" של מהדורת שוטנשטיין, שם אכן כתוב כדבריו: "רבי פרידא - תנא בדור השלישי שלאחר החורבן. האריך ימים עד לתקופת האמוראים". המקור לדברים הוא קודם כל סיפור בירושלמי על דו שיח בין רבי יהודה הנשיא לרבי פרידא (). באיגרת רב שרירא גאון (אות י"ג) כתוב שהוא היה בדורו של רבן שמעון בן גמליאל, ועולה מדבריו שרב פרידא היה תנא ממש, ולא רק תלמיד של רבי בתקופת המעבר.מצד שני, אם רבי פרידא היה תנא שהאריך ימים כל כך, מדוע הוא כמעט ולא מוזכר בתלמוד, בתור "זקן תלמידי החכמים שבדור"? הוא מוזכר רק בקשר לאריכות ימיו, ולשאלה ששאל את רבי אמי. בכלל קשה, מדוע הוא שאל את רבי אמי אם היה גדול ממנו הרבה יותר? לא מקובל בתלמוד שרב נצרך לשאלה מתלמידו. הרב ראובן מרגליות טען טענות דומות, אבל הפיתרון שלו לא פותר את הגמרא בפאה שלפיה רבי פרידא פגש את רבי, ובטח שלא תואם את דביר רב שרירא גאון שרבי פרידא היה בדור רשב"ג (אביו של רבי). לכן אני מסתפק כיצד יש להגדיר בערך את רבי פרידא. בינתיים לא מצאתי מקורות נוספים שדנים בשאלה, מלבד הרב אהרון היימן, שכותב ש400 שנים זו גוזמא, אבל מקבל כודאי שרבי פרידא חי בתקופת רבי.לאור האמור אינני יודע אם יש מקור להגדרת רבי פרידא כ"תנא", אבל לכאורה אין זה נכון להגדירו כתלמידו של רבי אמי, ואף לא כאמורא בדור השלישי, שהרי לפי הירושלמי הוא חי כבר בתקופת המעבר. עמד (שיחה | תרומות) • ט"ז בשבט ה'תשפ"ג • 19:23, 6 בפברואר 2023 (IST)
replies: text: אני שחזרתי בגלל כתיבה לא ניטרלית או אנציקלופדית, ובגלל שהגרסה הקודמת לה עדיפה - לא בגלל חוסר בסימוכין או בגלל מידע שגוי שהוכנס. אקסינו - שיחה 19:44, 6 בפברואר 2023 (IST)
replies: text: :"אלא שרבי פרידא אף על פי שהאריך ימים, קשה לומר שחי מימי רבי ועד ימי רבי אמי (מנחות נג א), ועל כן קרוב יותר ש“רבי” זה הוא רבי יהודה נשיאה הראשון, ורבי פרידא האריך ימים עד ימי נכדו רבי יהודה נשיאה השני" (יעקב נחום אפשטיין, מבואות לספרות התנאים, עמ' 230). 2A01:6500:B107:A784:F968:D28:50:8A75 10:30, 7 בפברואר 2023 (IST)
replies: text: ::ואילו אלבק כותב שרבי פרידא שבבבלי הוא אחר מרבי פרירי שבירושלמי (מבוא לתלמודים עמ' 262). וכן נראה דעת בעל סדר הדורות. 37.60.47.172 11:10, 7 בפברואר 2023 (IST)
replies: text: :::תודה על המקורות האיכותיים! כשיהיה לי פנאי ארחיב את הערך על פיהם (מוזמנים לעשות זאת בעצמכם). עמד (שיחה | תרומות) • ט"ז בשבט ה'תשפ"ג • 14:07, 7 בפברואר 2023 (IST)
thread_title:  תנא או אמורא? ובאיזה דור? 

message: @צורייה בן הראש הוסיף  לערך את התבנית "אמוראי ארץ ישראל". אלבק מציין את רבי אמי ואת רבי פרידא כדור שלישי מאמוראי ארץ ישראל (מבוא לתלמודים, עמ' 671, 679). גם רבי פרירי שבירושלמי, אף אם הוא זהה לרבי פרידא, וודאי היה ארץ ישראלי (מסופר שהוא הביא צנונות לרבי, בין אם הכוונה לרבי יהודה הנשיא ובין אם הכוונה לרבי יהודה נשיאה). @עמד שינה  את התבנית ל"אמוראי בבל", וכמדומה שהוא טעות. 2A01:6500:B107:A784:F968:D28:A8:F381 11:22, 7 בפברואר 2023 (IST)
replies: text: אינני זוכר את העריכה הזאת, אבל כנראה שאתה צודק. עמד (שיחה | תרומות) • ט"ז בשבט ה'תשפ"ג • 14:06, 7 בפברואר 2023 (IST)
thread_title:  ארץ ישראלי או בבלי